CELEX: 62017TN0661
Language: el
Date: 2017-09-29 00:00:00
Title: Υπόθεση T-661/17: Προσφυγή-αγωγή της 29ης Σεπτεμβρίου 2017 — Fundación Agustín de Betancourt κατά Ενιαίου Συμβουλίου Εξυγίανσης (SRB)

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/43
            
         Προσφυγή-αγωγή της 29ης Σεπτεμβρίου 2017 — Fundación Agustín de Betancourt κατά Ενιαίου Συμβουλίου Εξυγίανσης (SRB)
   (Υπόθεση T-661/17)
   (2017/C 424/63)
   Γλώσσα διαδικασίας: η ισπανική
   
      Διάδικοι
   
   
      Προσφεύγον-ενάγον: Fundación Agustín de Betancourt (Μαδρίτη, Ισπανία) (εκπρόσωπος: I. Salama Salama, δικηγόρος)
   
      Καθού-εναγόμενο: Ενιαίο Συμβούλιο Εξυγίανσης
   
      Αιτήματα
   
   Το προσφεύγον-ενάγον ζητεί από το Γενικό Δικαστήριο:
   
               —
            
            
               δυνάμει του άρθρου 263 ΣΛΕΕ, να κηρύξει άκυρη την απόφαση SRB/EES/2017/08 της 7/6/2017 του Ενιαίου Συμβουλίου Εξυγίανσης (SRB) περί εγκρίσεως καθεστώτος εξυγίανσης για την Banco Popular Español, S.A.·
            
         
               —
            
            
               δυνάμει των άρθρων 340, δεύτερη παράγραφος, ΣΛΕΕ και 41, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, να υποχρεώσει το Ενιαίο Συμβούλιο Εξυγίανσης να αποζημιώσει το προσφεύγον-ενάγον για τις ζημίες που υπέστη, το ακριβές ύψος των οποίων θα καθοριστεί αφού παρασχεθούν στους εκπροσώπους του προσφεύγοντος-ενάγοντος οι ζητηθείσες πλήρεις πληροφορίες και ιδίως το σχέδιο εκθέσεως της Deloitte και οι εκθέσεις που θα καταρτισθούν από ανεξάρτητους εμπειρογνώμονες σύμφωνα με τον κανονισμό ΕΕ 806/2014, έγγραφα στα οποία το προσφεύγον-ενάγον ζητεί να του παρασχεθεί πρόσβαση.
            
         
               —
            
            
               να καταδικάσει το Ενιαίο Συμβούλιο Εξυγίανσης στα δικαστικά έξοδα σύμφωνα με τα άρθρα 133 και 134 του Κανονισμού Διαδικασίας του Γενικού Δικαστηρίου.
            
         
      Λόγοι και κύρια επιχειρήματα
   
   Οι λόγοι και τα κύρια επιχειρήματα είναι παρόμοιοι προς τα όσα προβάλλονται στις υποθέσεις T-478/17, Mutualidad de la Abogacía και Hermandad Nacional de Arquitectos Superiores y Químicos κατά Ενιαίου Συμβουλίου Εξυγίανσης, T-481/17, Fundación Tatiana Pérez de Guzmán y Bueno και SFL κατά Ενιαίου Συμβουλίου Εξυγίανσης, T-482/17, Comercial Vascongada Recalde κατά Επιτροπής και Ενιαίου Συμβουλίου Εξυγίανσης, T-483/17, García Suárez κ.λπ. κατά Επιτροπής και Ενιαίου Συμβουλίου Εξυγίανσης, T-484/17, Fidesban κ.λπ. κατά Ενιαίου Συμβουλίου Εξυγίανσης, T-497/17, Sáchez del Valle και Calatrava Real State 2015 κατά Επιτροπής και Ενιαίου Συμβουλίου Εξυγίανσης, και T-498/17, Pablo Álvarez de Linera Granda κατά Επιτροπής και Ενιαίου Συμβουλίου Εξυγίανσης.